மே 4, 2007 அன்று "சைனீஸ் டெமாக்ரசி" ஆல்பத்தில் இருந்து ”ஐ.ஆர்.எஸ்.”, “தி ப்ளூஸ்” மற்றும் தலைப்புப் பாடல் ஆகிய மேலும் மூன்று தடங்கள் கசிந்தன. இந்த மூன்று தடங்களுமே முன்னர் நேரலையாக இசைக்கப் பெற்றவை. கன்ஸ் அன்’ ரோஸஸ் குழு சைனீஸ் டெமாக்ரசி உலக சுற்றுப்பயணத்தின் 2007 கட்டத்தை மெக்ஸிகோவில் ஜூன் மாதம் துவக்கியது. அதனையடுத்து ஆஸ்திரேலியா மற்றும் ஜப்பானில் பயண நிகழ்ச்சிகளுக்கான தேதிகள் அமைந்திருந்தன. “நைஸ் பாய்ஸ்” மற்றும் “டோண்ட் க்ரை” ஆகிய பாடல்கள் யூஸ் யுவர் இல்லுஷன் சுற்றுப்பயணத்திற்குப் பிறகு முதன்முறையாக இசைக்கப்பட்டன. "அபெடைட் ஃபார் டிஸ்ட்ரக்‌ஷன் வெளியீட்டு தேதியின் இருபதாம் வருட நிறைவு நாளில் சுற்றுப்பயணம் ஒஸாகாவில் முடிந்தது. " " இந்த சுற்றுப்பயணத்தில், ஆக்ஸில் ரோஸ், ராபின் ஃபிங்க், ரான் தால் ஆகியோரும் கிதாருக்கு ரிச்சர்டு ஃபோர்டஸ் மற்றும் பாஸ் இசைக்கு டாமி ஸ்டின்சன், கீபோர்டுகளுக்கு டிஸி ரீட் மற்றும் கிறிஸ் பிட்மேன் மற்றும் டிரம் வாத்தியத்திற்கு ஃபிராங் ஃபெரர் ஆகியோரும் குழுவில் இடம்பெற்றிருந்தனர். "

நவம்பர் 20, 2007 அன்று வெளியான "ஏஞ்சல் டவுன்" என்னும் செபஸ்டியான் பாக்கின் ஆல்பத்தில் மூன்று தடங்களில் ரோஸ் கவுரவத் தோற்றம் அளித்திருந்தார்.

"சைனீஸ் டெமாக்ரசி" ஆல்பத்தை இக்குழு 2008 ஆம் ஆண்டுக்கு முன்னதாக வெளியிட்டால் டாக்டர் பெப்பர் குளிர்பான கேன் ஒன்றினை குழுவின் முன்னாள் கிதார் கலைஞர்களான ஸ்லாஷ் மற்றும் பக்கெட்ஹெட் தவிர்த்து அமெரிக்காவில் அனைவருக்கும் இலவசமாய் வழங்குவதாக ஒரு திட்டத்தை மார்ச் 26, 2008 அன்று டாக்டர் பெப்பர் குளிர்பான நிறுவனம் அறிவித்தது. “பக்கெட்ஹெட்டின் சில நிகழ்ச்சிகள் எங்களது ஆல்பத்தில் இருப்பதால், டாக்டர் பெப்பரை நான் அவருடனும் பகிர்ந்து கொள்வேன்” என்று ரோஸ் கூறினார். நவம்பரில் GNR வெளியீட்டு தேதி அறிவிக்கப்பட்டதைத் தொடர்ந்து, டாக்டர் பெப்பர் நிறுவனத்தின் விளம்பரத் துறை துணைத்தலைவர், நவம்பர் 23, 2008 ஞாயிறு அன்று ஒரு 24 மணி நேர இலவச சோடா கூப்பன் திட்டத்தை அறிவித்தார். ஆனால் அந்த நாள் முழுவதும் செர்வர் “கனமான எண்ணிக்கையை” கையாள வேண்டி வந்ததால், ஒருவரது இலவச கூப்பனுக்கு விவரங்களை சமர்ப்பிப்பதே சாத்தியமில்லாது போனது.
அடுத்த நாளான மார்ச் 27, 2008 அன்று, இர்விங் அஸாஃப் மற்றும் ஆண்டி கோல்ட் தலைமையில் ஒரு புதிய நிர்வாகக் குழு ஒப்பந்தத்தில் அமர்த்தப்பட்டிருப்பதாக இக்குழு அறிவித்தது.

ஏப்ரல் 5, 2008 அன்று நைன் இன்ச் நெய்ல்ஸ் இணையப் பக்கத்தில் ராபின் ஃபிங்க் படம் வெளியிடப்பட்டு மேலே “மீண்டும் வருக!” என்கிற வாசகம் இருந்தது. இது ட்ரெண்ட் ரெஸ்னர் உடன் அவர் மீண்டும் இணைவது குறித்த ஊகங்களை எழுப்பியது. பின்னர், ஏப்ரல் 11, 2008 அன்று, மீண்டும் நைன் இன்ச் நெய்ல்ஸ் குழுவுடன் சேர்ந்து இசை செய்வதில் தனது மகிழ்ச்சியை ராபின் ஃபிங்க் வெளியிட்டார்.
ஏப்ரல் 20, 2008 அன்று கன்ஸ் அன்’ ரோஸஸ் அதிகாரப்பூர்வ இணையத்தளத்தில், ராபின் ஃபிங்க் குறித்த சமீபத்திய செய்தி குறித்து தனது ஆச்சரியத்தை ஆக்ஸில் ரோஸ் வெளிப்படுத்தியிருந்தார். அதே சமயத்தில் "சைனீஸ் டெமாக்ரசி" வெளியீடு குறித்து இசைக்குழு அதன் நிர்வாகக் குழுவுடன் இணைந்து வேலை செய்து கொண்டிருப்பதாகக் கூறிய அவர் ரசிகர்களின் தொடர்ந்த ஒத்துழைப்புக்கு அவர்களுக்கு நன்றி கூறினார்.

"சைனீஸ் டெமாக்ரசி" யில் இருந்து வந்திருக்கக் கூடிய ஒன்பது தடங்கள் ஒரு இணையத்தளத்தில் ஜூன் 19, 2008 அன்று வெளியாயின. இசைக்குழுவின் நிறுவனத்திடம் இருந்து நிறுத்தி அகற்றக் கோரி கடிதம் வந்தவுடன் அவை உடனடியாக அகற்றப்பட்டன. கசிந்த தடங்களில் ஆறு முன்னரே வேறு வடிவத்தில் வெளிவந்திருந்தவை தான், மூன்று புதியவை. முன்னர் கேட்டிருந்த தடங்களை விடவும் கசிந்த தடங்கள் கூடுதல் விஷயம் பொதிந்தவையாய் இருந்தது. வரவிருக்கும் "சைனீஸ் டெமாக்ரசி" ஆல்பத்தில் இருந்து “ஷேக்லர்’ஸ் ரிவெஞ்ச்” என்கிற ஒரு புதிய பாடல் தங்களது புதிய விளையாட்டான "ராக் பேண்ட் 2" மூலம் வெளியாகவிருப்பதாக எம்டிவி கேம்ஸ் நிறுவனத்துடன் இணைந்து ஹார்மோனிக்ஸ் ஜூலை 14, 2008 அன்று அதிகாரப்பூர்வமாய் அறிவித்தது. அத்துடன் “சைனீஸ் டெமாக்ரசி” பாடலும் இசைக்குழுவின் இணையத்தளத்தில் ஓடச் செய்யப்பட்டது.

ஆகஸ்டு மாதத்தின் பிற்பகுதியில், ஆல்ப வெளியீட்டு தேதி குறித்த குறித்த ஊகம் மீண்டும் கிளம்பியது. ரோலிங் ஸ்டோன் மற்றும் பில்போர்டு ஆகிய இரண்டு ஊடகங்களில் இருந்துமான தனித்தனியான தகவல்கள் நவம்பர் 25 வெளியீட்டுத் தேதியாக இருக்கும் என்றும் பெஸ்ட் பை ஒரே விநியோகஸ்தராய் இருக்கும் என்றும் தெரிவித்தன. இது இறுதியாக அக்டோபர் 22 அன்று உறுதி செய்யப்பட்டது. இசைக்குழு நிர்வாகம், பெஸ்ட் பை, மற்றும் இண்டர்ஸ்கோப் கெஃபென் ஏ&எம் ரெக்கார்ட்ஸ் இணைந்து ஒரு கூட்டு செய்திக் குறிப்பை அதிகாரப்பூர்வமாய் விநியோகித்தன. அதன்படி ஆல்பம் ஒரு பெஸ்ட் பை விற்பனையாக நவம்பர் 23 அன்று அமெரிக்காவில் வெளியிடப்படும் என உறுதி செய்யப்பட்டது. சைனீஸ் டெமாக்ரசி ஆல்பம் அதிகாரப்பூர்வமாய் வெளியாவதற்கு பத்து நாட்கள் முன்னதாக நவம்பர் 13, 2008 தினத்துக்குள், “"சைனீஸ் டெமாக்ரசி" ” சிங்கிள் கிரீஸ், நார்வே, போர்ச்சுகல், ஸ்பெயின், ஸ்வீடன் மற்றும் பின்லாந்து ஆகிய நாடுகளின் ஜெனரல் ஐட்யூன்ஸ் மியூசிக் ஸ்டோர் வரிசையில் முதலிடத்தைப் பிடித்து விட்டது. இந்த நாடுகளில் முதலிட பாடலாகவும் முதலிட ராக் பாடலாகவும் ஜொலித்ததோடு, அமெரிக்கா, கனடா, பிரான்ஸ் மற்றும் இங்கிலாந்தில் உள்ள ஐட்யூன்ஸ் வரிசையின் முதலிட ராக் பாடலாகவும் ஆனது.

"சைனீஸ் டெமாக்ரசி" ஐரோப்பா மற்றும் ஆஸ்திரேலியாவில் நவம்பர் 22, 2008 அன்று வெளியானது. வட அமெரிக்காவில் நவம்பர் 23, 2008 அன்றும், இங்கிலாந்தில் நவம்பர் 24, 2008 அன்றும் வெளியானது. இக்குழுவின் ஆறாவது ஸ்டுடியோ ஆல்பமாகவும் 1993 ஆம் ஆண்டில் வெளிவந்த ”"ஸ்பகெட்டி இன்சிடெண்ட்?" ” ஆல்பத்திற்குப் பிந்தைய அவர்களது முதலாவது ஆல்பமாகவும் இது அமைந்தது.

ஆரம்ப குழு உறுப்பினர்கள் மீண்டும் மறுஇணைவு காண்பதான எந்த வதந்திகளுக்கும் பில்போர்டின் ஜோனாதன் கோஹென் உடனான ஒரு பேட்டியில் (ஒன்பது ஆண்டுகளில் முதல்முறையாய்) ஆக்ஸில் ரோஸ் ஓரளவு முற்றுப்புள்ளி வைத்தார்:
கன்ஸ் அன்’ ரோஸஸ் குழுவின் முன்னாள் தலைமை கிதார் கலைஞரான ஸ்லாஷ் உடன் மீண்டும் தான் மறுஇணைவு காண்பதற்கான எந்த வாய்ப்பும் முற்றிலுமாக இல்லை என்பதையும் அதே பேட்டியிலேயே ரோஸ் தெளிவுபடுத்தி விட்டார்:

ராபின் ஃபிங்குக்கான பதிலீடாக டிஜே ஆஷ்பா அமர்த்தப்படுவதாய் மார்ச்சில் அறிவிப்பு வந்தது. கன்ஸ் அன்’ ரோஸஸ் இணையத்தளத்தில் இருந்தான உண்மையான பதிவின் படி, “வரவிருக்கும் சுற்றுப்பயணத்திற்கான” புதிய சேர்க்கையாக அவர் இருப்பார் என அவர்கள் தெரிவித்தனர், ஆனால் அந்த வாக்கியத்தை பின்னால் அகற்றி விட்டனர். இது சுற்றுப்பயணம் குறித்த ஏராளமான வதந்திகளைக் கிளப்பியது. அந்த சுற்றுப்பயணம் பின்னர் நிகழ்ந்தது. அதற்கு சைனீஸ் டெமாக்ரசி உலக சுற்றுப்பயணம் 2009/2010 என பெயரிடப்பட்டது.

டிசம்பர் 10, 2009 அன்று ஆக்ஸில் ரோஸ் சுற்றுப்பயணத்தின் புதிய தேதிகளில் நிகழ்ச்சியைத் துவக்க தைவான் நாட்டின் தைபே நகருக்கு செல்வதற்காக LAX நிலையத்தில் விமானம் ஏறச் சென்று கொண்டிருந்தார். அப்போது ஒரு பாபராசியுடன் (பிரபலங்களைப் பின்தொடரும் கிசுகிசு பத்திரிகையாளர்) அவருக்கு மோதல் ஏற்பட்டது. அந்த பாபராசி ஆக்ஸிலின் விருந்தில் ஒரு பெண்மணியிடம் வம்பில் இறங்கியிருந்தார். அந்த மனிதரை ஆக்ஸில் தலையில் குத்தி கீழே தள்ளுவது படம்பிடிக்கப்பட்டிருந்தது. எந்த காவல்துறை வழக்கும் பதிவு செய்யப்படவில்லை, ஆக்ஸில் விமானம் பிடித்து நிகழ்ச்சிக்கு பறந்து விட்டார்.

புகழும் அதிர்ஷ்டமும் (1990-1993)
சமீபத்திய நிகழ்வுகள்
விமர்சனமும் அங்கீகாரமும்
"யூஸ் யுவர் இல்லுஷன்"